ועדת הכנסת, כנסת 19, פרוטוקול מספר 27, 2013-07-03 10:30

יריב לוין: בואו נתחיל.

יריב לוין: אני פותח את ישיבת הוועדה.

יריב לוין: אני מתחיל עם הנושא שבסעיף מס' 2: הצעת חוק הכנסת (תיקון מס' 35) (ראש האופוזיציה), התשע"ג-2013 (כ/507) - הכנה לקריאה שניה ושלישית.

יריב לוין: הצעת חברי הכנסת יריב לוין, משה גפני, אורי מקלב.

יריב לוין: הצעת החוק הזו, שהייתה במקור רחבה יותר, נותר בסופו של דבר בעניינה סעיף אחד בלבד, שאומר שבחוק הכנסת, בסעיף 12(א), אחרי פסקה (3) יבוא: "הוא חדל לכהן בסיעה מסיעות האופוזיציה".

יריב לוין: קרי, הדבר המובן מאליו, כאשר יו"ר האופוזיציה מצטרף לממשלה, ברור שהוא לא יכול להמשיך לכהן כיו"ר האופוזיציה, ואת הדבר הזה אנחנו נתקן.

יריב לוין: היו תיקונים נוספים, שבעיני גם הם היו נחוצים, אבל חלקם לא היו - - -

דוד רותם: ועד שהוא יצטרף, הוא יכול להיות ראש האופוזיציה?

יריב לוין: מסתבר שכן.

דוד רותם: אני לא רואה אופוזיציה.

יריב לוין: החוק הוא כללי, הוא לא נוגע למצב נקודתי.

יצחק הרצוג: עכשיו דודו רותם איבד אותנו סופית.

יריב לוין: חבר הכנסת חנין, בבקשה.

דב חנין: תודה.

דב חנין: אדוני, גברתי היועצת המשפטית, אני רוצה פשוט להבין מה המצב המשפטי היום.

דב חנין: אני מבין את התיקון, אבל לא כל כך ברור לי איך התנהלנו עד היום.

יריב לוין: חבר הכנסת חנין, המצב הוא כזה שבאופן אבסורדי יש כל מיני הוראות שנוגעות לראש האופוזיציה שהן אינן ברורות ולא מוסדרות בצורה ברורה.

יריב לוין: למשל, אני אתן לך דוגמה, במצב שבו ראש האופוזיציה לא נבחר בכלל לכנסת שלאחריה, לכאורה, על-פי המצב הקיים בחוק, מכיוון שלא כתוב שום דבר – אני לא יכול, לא שומעים.

<ארבל אסטרחן: לא, אם הוא חדל להיות חבר כנסת - - -

יריב לוין: לא, אם הוא חדל להיות חבר כנסת – כתוב.

<ארבל אסטרחן: מה שאמרנו שלא כתוב, אם הוא נבחר לכנסת הבאה למשל, אבל מטילים עליו להרכיב ממשלה.

<ארבל אסטרחן: הוא ממשיך להיות חבר כנסת.

יריב לוין: להרכיב את הממשלה לדוגמה.

יריב לוין: יש כל מיני מצבים כאלה - -

<ארבל אסטרחן: יש לו שני כובעים.

יריב לוין: - - כן, שאז לכאורה נוצר מצב שהוא מחזיק בשני כובעים.

דב חנין: זה מצב מרתק.

דב חנין: הוא גם ראש הממשלה וגם ראש האופוזיציה.

יריב לוין: מכיוון שליושב-ראש האופוזיציה יש גם כל מיני זכויות – למשל, זכות לנאום בדיונים מסוימים, קבלת עדכון מראש הממשלה.

דב חנין: ראש הממשלה יוכל לנאום פעמיים.

יריב לוין: בדיוק.

יריב לוין: המצב הוא כזה שהיו כמה דברים כאלה שחשבנו שנכון להעביר.

יריב לוין: בסופו של דבר, מכיוון שלא רציתי לעשות משהו שהוא לא על דעת יושבת-ראש האופוזיציה המכהנת, הדבר היחיד שעליו הצלחנו להגיע להסכמה – לא שהייתה התנגדות לדברים אחרים, אבל רצו לבדוק ולשקול, ולא יודעים.

יריב לוין: בסופו של דבר - - -

יצחק הרצוג: תראה, מישהו אתמול חשב שזו בכלל קונספירציה, שכמו מופז, אנחנו סגרנו איזה דיל אתך.

יצחק הרצוג: באו אלי עיתונאים ושאלו אותי אם יש פה איזו קונספירציה זדונית.

יריב לוין: אז תגיד שכן, מה אכפת לך?

יריב לוין: שתהיה קצת דרמה.

יצחק הרצוג: לא, אז להסביר שיריב לוין בכלל ראה – האמת היא שאף אחד מאתנו לא ראה באמת כפילות.

יצחק הרצוג: אתה אומר שיש ואקום של שבועיים בין כינון הכנסת לבין כינון הממשלה?

יריב לוין: לא, יכול להיות ואקום הרבה יותר ארוך גם.

יריב לוין: יכול גם להיות ואקום של חודשיים.

יריב לוין: כל עוד יש לך ממשלת מעבר כזאת, שהיא מכהנת עד שמתמנה הממשלה החדשה – באים אחרי הבחירות, ויושב-ראש האופוזיציה שזכה בבחירות הקודמות ב-50 מנדטים, ויושב להרכיב את הממשלה, מכהן בינתיים – נראה קצת מוזר.

יצחק הרצוג: אבל מה קורה אם הוא שר בממשלה, והוא עדיין לא יו"ר האופוזיציה כי הוא לא יודע אם הוא בממשלה או לא?

יריב לוין: לא, אם הוא שר בממשלה - - -

יצחק הרצוג: - - - ראש האופוזיציה - - -

יריב לוין: לא, הקודם.

<ארבל אסטרחן: אין.

<ארבל אסטרחן: התשובה היא שאין ראש אופוזיציה בתחילת כנסת.

יצחק הרצוג: ואם הקודם פרש מהכנסת, אז - - -

יריב לוין: אז אין.

<ארבל אסטרחן: אז אין.

<ארבל אסטרחן: מתחילת כהונתה של כנסת ועד שקמה קואליציה חדשה, אין.

יצחק הרצוג: אז מה רע בזה?

יריב לוין: אין רע.

יריב לוין: ההיגיון אומר שלא יהיה יושב-ראש אופוזיציה בכל תקופת המעבר עד שלא יתמנה ראש הממשלה החדש.

יריב לוין: אבל עד זה לא הצלחתי להגיע להסכמה, לפחות בינתיים.

יריב לוין: לכן, מה שנשאר הוא לפחות - - -

דב חנין: אולי מה שנכון הוא לעשות איזושהי חשיבה, חבר הכנסת הרצוג.

דב חנין: אני חושב שבאמת ראוי בסוגיה הזאת אולי לעשות חשיבה יותר רצינית וכוללת קודם כל עם יושבת-ראש האופוזיציה.

דב חנין: כי אנחנו בסופו של דבר מכניסים פה שינויים שאולי לא נכון להכניס אותם כטלאי על טלאי, אלא להסתכל מערכתית ולראות, אם כבר אנחנו נמצאים בסיטואציה, והגענו למסקנה שכנראה יש לנו כמה חורים.

דב חנין: אני מברך על הכיוון הזה, אדוני, אני חושב שבאמת צריך להסדיר את זה.

יריב לוין: כן, אני חושב שכדאי.

דב חנין: אם נכון להסדיר פה טלאי על טלאי או אולי לשבת עם יושבת-ראש האופוזיציה, לתת לה אולי שהות - - -

יצחק הרצוג: אולי גם את מופז.

יריב לוין: תראו, זה לא טלאי על טלאי.

יריב לוין: את זה אפשר לתקן.

יריב לוין: רוצים?

יריב לוין: אפשר לנסות לקיים איזושהי הדברות.

יריב לוין: ואם נגיע להסכמה, נביא במשותף איזושהי הצעה שסוגרת כל מיני פרצות אחרות, או אי-בהירויות.

<ארבל אסטרחן: יש פה דברים שאפשר לחשוב עליהם – למה צריך לחכות 14 ימים - - -

יריב לוין: כן, יש פה כל מיני עניינים.

יצחק הרצוג: כי יו"ר האופוזיציה היה חוק של יוסי ביילין, שחוקק אותו כשהוא היה שר המשפטים, שבנה מודל יפה מאוד.

יצחק הרצוג: אבל האמת שאין – יש מדינות, למשל בסנאט האמריקאי, שאין.

יצחק הרצוג: יש Majority ו-Minority, אין אופוזיציה.

יצחק הרצוג: באנגליה יש אופוזיציה.

יריב לוין: בכל הפרלמנטים בעולם, לדעתי, יש הבחנה בין ה-Majority leader למצליף, מה שגם פה לא קיים, אם כבר רוצים לדבר על תיקונים שרוצים לעשות.

יריב לוין: רבותי, לפיכך, בשלב הזה נתקן את המוסכם, ואם נצליח אחר כך להסכים על דברים אחרים, מה טוב.

<ארבל אסטרחן: אני רק רוצה להגיד – יו"ר הישיבה הקריא את הסעיף שמתקן את סעיף 12 שאומר מתי נפסקת כהונת ראש אופוזיציה.

<ארבל אסטרחן: מוצע להוסיף – היום כתוב: כאשר הוא נפטר, כאשר הוא התפטר, כאשר הוא חדל להיות חבר כנסת, כאשר נקבע ראש אופוזיציה אחר במקומו, לפי האפשרות שקבועה בחוק, לרוב חברי האופוזיציה להודיע על מישהו אחר.

<ארבל אסטרחן: מוספת האופציה של חדל לכהן בסיעה מסיעות האופוזיציה, כאשר יש לנו הגדרה של סיעות אופוזיציה – סיעות בכנסת שאינן צדדים להסכמים המחייבים תמיכה בממשלה.

<ארבל אסטרחן: כלומר, ברגע שסיעתו חותמת על הסכם קואליציוני, פוקעת כהונתו, והאופוזיציה צריכה לבחור ראש אופוזיציה אחר.

<ארבל אסטרחן: צריך לעשות פה גם תיקון טכני בסעיף 11 שמגדיר את סיעות האופוזיציה.

<ארבל אסטרחן: שם כתוב שההגדרה היא לאותו סעיף, ובעצם צריך להחיל את זה על כל החוק, כי זה מופיע עכשיו גם בסעיף שאותו מתקנים.

יריב לוין: בסדר, את זה צריך להוסיף בנוסח של הקריאה השנייה והשלישית.

יריב לוין: מי בעד לאשר את החוק לקריאה שנייה ושלישית?

יצחק הרצוג: את 2?

יריב לוין: את 2.

יריב לוין: 1 לא לקריאה שנייה ושלישית.

יריב לוין: מי בעד?

יריב לוין: בעד תיקון סעיף 12 – פה אחד

יריב לוין: נמנעים – אין

יריב לוין: פה אחד.

יריב לוין: אין מתנגדים.

יריב לוין: אין נמנעים.

יריב לוין: אושר.

יריב לוין: <א.

יריב לוין: הצעת חוק קביעת הזמן (תיקון מס' 3), התשע"ג-2013 (מ/733)>

יריב לוין: אני עובר לסעיף 3.

דוד רותם: מה עם סעיף 1?

יריב לוין: יהיה.

יריב לוין: סעיף 1 הוסף לסדר-היום, וינוהל על-ידי היושב-ראש, שיגיע ב-10:45 מהישיבה שלו בוועדת חוץ וביטחון.

יריב לוין: סעיף 3 – בקשת יושבת-ראש ועדת הפנים והגנת הסביבה למיזוג הצעות החוק הבאות, בהתאם לסעיף 84(ד) לתקנון הכנסת: א.

יריב לוין: הצעת חוק קביעת הזמן (תיקון מס' 3), התשע"ג-2013 (מ/733) ב.

יריב לוין: הצעת חוק קביעת הזמן (תיקון - מועד סיום שעון הקיץ), התשע"ג-2013 (פ/409/19).

יריב לוין: כותבת חברת הכנסת רגב כי ביום כ"ג בתמוז התעש"ג, 1 ביולי 2013, החליטה ועדת הפנים והגנת הסביבה למזג את הצעות החוק האמורות, לדון בהן על בסיס הנוסח שאושר בקריאה הראשונה לשם הבאתן כהצעת חוק אחת לקריאה השנייה ולקריאה השלישית בהתאם להוראת סעיף 84(4).

יריב לוין: החלטה זו טעונה אישור ועדת הכנסת, ולכן היא מבקשת שנעמיד את הנושא על סדר-היום.

יריב לוין: כך היא כותבת במכתבה לחבר הכנסת הנגבי, יושב-ראש הוועדה.

יריב לוין: אני מציע לאשר את הבקשה, אלא אם יש למישהו איזושהי הערה.

יריב לוין: כן, בבקשה.

אורי מקלב: - - - של חבר סיעתה, של הבית היהודי בשם חבר הכנסת קלפה.

אורי מקלב: חבר הכנסת קלפה הגיש הסתייגות על החוק - - -

יריב לוין: אני יודע.

יריב לוין: אני מכיר אותה.

אורי מקלב: אני לא יודע אם בסוף קיבלו את זה, או אולי החלטה אחרת.

יריב לוין: לא, הנושא הזה עוד לא הוכרע, אבל הוא ידון שם בוועדה לפני שהחוק יאושר באופן סופי.

יריב לוין: אני אמרתי שבאופן אישי אני חושב שיש מקום לנסות ללכת לקראת ההסתייגות הזאת.

יריב לוין: אני חושב שיש בה היגיון.

יריב לוין: אני ביקשתי מסגן שר הדתות לשוחח עם שר החינוך בעניין הזה ולנסות להגיע ביניהם להבנה.

יריב לוין: אני מקווה שכך יהיה.

יריב לוין: אני מקווה שהנושא ייפתר.

אורי מקלב: אדוני היושב-ראש, המחזה בוועדת הפנים לא היה מחזה מכובד, שחבר סיעה מציע הצעה ולפתע נעלמים כולם כי הייתה איזושהי הוראה של שר התמ"ת לא להציע שום הסתייגות.

אורי מקלב: אבל גם לא היה מי שיגיד את זה.

אורי מקלב: עמדנו עם פה פעור.

יריב לוין: אני אומר עוד פעם, אני חושב שההסתייגות היא מובנת.

יריב לוין: הניסיון לייצר איזושהי הוראת מעבר כזאת, שתיתן הקלה לאותם אנשים שמתפללים בבוקר, עד שכולם יתרגלו להסדר החדש, אני יכול להבין אותה.

יריב לוין: בעיני יש בה גם איזושהי פשרה ראויה, שאפשר להביא את כולם לתחושה שאף אחד לא נדרס תחת גלגלי איזושהי החלטה.

יריב לוין: אני ביקשתי מסגן שר הדתות שינסה לסכם את העניין עם שר הפנים, ואני מקווה שכך אכן יקרה.

דוד רותם: מה זה קשור לדתות?

דוד רותם: החוק הזה לא קשור לשום דבר דתי.

יריב לוין: כן, אבל ההסתייגות היא פרי יוזמה של סגן שר הדתות, שהנושא הזה מפריע לו, וזו זכותו.

אורי מקלב: זה מקשה על אנשים דתיים.

אורי מקלב: אתה צודק, זה לא חוק דתי.

דוד רותם: איך זה מקשה על אנשים דתיים?

יריב לוין: יכול להיות.

יריב לוין: אני לא יודע, אולי היא נמשכה.

יריב לוין: אני לא יודע איפה זה עומד, אבל אני יודע שיש בקשה לתקן את הדבר הזה.

יריב לוין: ביקשתי שינסו להגיע להבנה.

יריב לוין: יגיעו, מה טוב.

יריב לוין: אני עובר להצבעה על הבקשה של יושבת-ראש ועדת הפנים והגנת הסביבה למזג את הצעות החוק.

יריב לוין: מי בעד?

יריב לוין: בעד מיזוג הצעות החוק – 7

יריב לוין: נמנעים – אין

יריב לוין: בעד – שבעה.

יריב לוין: נגד – אחד.

יריב לוין: נמנעים – אין.

יריב לוין: אושר.

יריב לוין: אני אתחיל את הדיון בנושא הראשון, וכשיבוא חבר הכנסת הנגבי, הוא יתפוס את מקומי.

יריב לוין: קביעת ועדה לדיון בהצעת חוק יסוד: הממשלה (תיקון - הגברת המשילות והעלאת אחוז החסימה), הצעת חבר הכנסת דוד רותם וקבוצת חברי כנסת (פ/1160/19).

יריב לוין: נשמעו ארבע הצעות במליאה: ועדת האתיקה, שכמובן, איננה דנה בחקיקה, ולכן העניין בכלל לא רלוונטי.

יריב לוין: שלוש ההצעות האחרות הן: ועדת החוקה, חוק ומשפט, ועדת המדע והטכנולוגיה והוועדה לענייני ביקורת המדינה.

יריב לוין: נדמה לי שברור לגמרי שהנושא הזה, בלי קשר לחילוקי הדעות לגוף החוק, הוא נושא שראוי להידון - - -

דב חנין: הוא מתאים רק לוועדה אחת, הוועדה למיגור נגע הסמים.

יריב לוין: יכול להיות, אבל זה אפילו לא הוצע במליאה.

דב חנין: טעות שלנו.

דב חנין: הוועדה למיגור נגע הסמים, זה המקום.

יריב לוין: החוק מתאים מבחינה עניינית, בהיותו חוק יסוד, וכמובן נוכח התוכן שלו, לוועדת החוקה, חוק ומשפט.

יריב לוין: אני חשוב שהוא לא מתאים לוועדת הכנסת.

יריב לוין: הוא תיקון בחוק יסוד: הממשלה.

יריב לוין: חוקי יסוד הם בוועדת החוקה, אבל כמובן, אפשר לשמוע ולהביע עמדות אחרות.

יריב לוין: חבר הכנסת חנין בוודאי יפתח במצווה הזאת באדיקות.

יריב לוין: בבקשה.

דב חנין: תודה אדוני היושב-ראש.

דב חנין: אני בהחלט מתכוון לדבר בעניין, אבל רציתי לשאול משהו למען הסדר.

דב חנין: נמצאים פה גם נציגי לפחות עוד סיעת קואליציה אחת.

דב חנין: אני שמח שאתה אתנו, אדוני יושב-ראש הקואליציה, כי אני רוצה לשאול אותך, אולי אני פשוט לא הבנתי משהו.

דב חנין: בעקבות הדיון שהיה במליאת הכנסת, אני עודכנתי על-ידי שתי סיעות קואליציה, שלפחות אחת מהן נמצאת כאן, שהצעת החוק תעבור בקריאה טרומית, ככה - - -

דב חנין: מכובדי, יושב-ראש ועדת הכנסת, לא רציתי להגיד משהו לפני שנכנסת, אבל אני אומר אותו למען הפרוטוקול.

דב חנין: אני בהחלט מעריך את התרגיל הפרלמנטרי שעשיתם הבוקר, אבל אני לא מכבד - - -

צחי הנגבי: רק תסביר לי אותו, כי אני לא הייתי פה.

דב חנין: אני אומר, יש דברים שאני מעריך, אבל לא מכבד.

דב חנין: למה אני מעריך?

דב חנין: כי אני חושב שזה תרגיל פרלמנטרי מאוד מחוכם.

דב חנין: את אחד הנושאים הקונסטיטוציוניים ההיסטוריים הדרמטיים שמדינת ישראל אמורה לעסוק בהם, שהוא שינוי שיטת הממשל, אתם מעדכנים כתוספת לסדר-היום רבע שעה לפני התחלת הישיבה, מתוך איזושהי אמונה שאולי לא יקראו.

דב חנין: אז אני מעריך את התרגיל - - -

יריב לוין: לא, אין תרגיל.

דב חנין: תן לי קודם כל להגיד מחמאה.

דב חנין: אני מעריך את התרגיל, אני רק לא מכבד אותו.

יצחק הרצוג: זה לא רבע שעה, זה שעה וחצי.

יצחק הרצוג: זה גם לא בסדר.

יצחק הרצוג: <אתי בן-יוסף> זה היה שעה ורבע.

דב חנין: שעה ורבע.

יריב לוין: אין שום תרגיל - - -

רוברט אילטוב: חבר הכנסת חנין, זה לא התרגיל הראשון, ובטח לא יהיה התרגיל האחרון.

יצחק הרצוג: אבל זה לא תרגיל יפה, כי יש מינימום נדרש.

יריב לוין: יש תרגילים, אני מודה.

אורי מקלב: דבר שחוזר על עצמו לא נקרא תרגיל.

דב חנין: חבר הכנסת לוין, אני רוצה לומר למען הפרוטוקול, אני כל כך מעריך את היכולות הפרלמנטריות של חבר הכנסת יריב לוין – כל כך מעריך אותן – וגם את היכולות הפרלמנטריות של יושב-ראש הוועדה, צחי הנגבי - -

יצחק הרצוג: טובות יותר משל אלקין, דרך אגב.

דב חנין: - - ואני מסרב להאמין שחבר הכנסת לוין כל כך לא מעריך אותי, שהוא חושב שאני לא מבין מה קרה פה.

דב חנין: אתם מעבירים את הצעת החוק לוועדת החוקה.

דב חנין: הצעת החוק הזאת נמצאת בטייס אוטומטי - - - לחבר הכנסת הנבחר, דוד רותם, שגם אותו אני מעריך.

דב חנין: יש פה שלושה חברי כנסת שאני מאוד מעריך אותם – חבר הכנסת צחי הנגבי, פרלמנטר מובהק, חבר הכנסת יריב לוין, פרלמנטר מעולה, חבר הכנסת דוד רותם, פרלמנטר מצוין.

דב חנין: כולנו מבינים – אני קטונתי משלושתם, אבל גם אני למדתי משהו בכנסת.

דב חנין: אני יודע שכשמע

דב חנין: בירים הצעת חוק של מישהו לוועדה שהוא עומד בראשה, זו תחילתו של טייס אוטומטי שמביא את החוק לאישור.

דב חנין: כיוון שעל החוק הזה היו ויכוחים בתוך הקואליציה – הרי אני לא רוצה לעשות לכם את סידורי העבודה הפנימיים בקואליציה, אז אני שמח, אדוני יושב-ראש הקואליציה, שאתה נמצא כאן.

דב חנין: אני מכיר אותך כאדם ישר, ואני אשמח לשמוע את התייחסותך.

דב חנין: אני רק אשאל את השאלה עד הסוף, ואחר כך אני אתייחס לגופו של עניין.

דב חנין: אמרו לי שני נציגים מכובדים מטעם הקואליציה, ממפלגות קואליציה – אולי הם לא אמרו לי את האמת, יכול להיות.

דב חנין: אולי הם שיקרו אותי.

דב חנין: אבל מה שהם אמרו לי זה שוועדת השרים לענייני חקיקה החליטה להעביר את הצעת החוק בקריאה טרומית, ומיד לאחר הקריאה הטרומית, כל קידום נוסף יהיה בהסכמת כל סיעות הקואליציה.

רוברט אילטוב: הם אמרו לך את האמת, אבל לא את כל האמת.

דב חנין: מאה אחוז, בסדר.

דב חנין: לכן נמצא אתנו יושב-ראש הקואליציה, הוא יבהיר.

דב חנין: אני שואל פה שאלה עובדתית.

יריב לוין: המצב העובדתי הוא פשוט מאוד.

יריב לוין: יש עדיין מחלוקות סביב סוגיית החוק הזה גם בקואליציה.

יריב לוין: אני חושב שראוי גם לשמוע את עמדת האופוזיציה ולפחות לצמצם פערים.

יריב לוין: אנחנו לא מתנהלים פה במעמד צד אחד.

יריב לוין: יחד עם זאת, היה בהחלט סיכום שהחוק לא יקודם אחרי הקריאה הטרומית כל עוד לא נגיע לפחות בתוך הקואליציה לאיזושהי מסגרת של הבנה.

יריב לוין: אבל בצדו של הסיכום הזה ישנה התחייבות והסכמה שהחוק הזה ידון בוועדת החוקה, חוק ומשפט.

יצחק הרצוג: כלומר, כרגע זה יעבור לשם אם זה עובר ולא עושים אתו כלום?

יריב לוין: ושם זה ייעצר עד שאנחנו - - - את הדברים.

יצחק הרצוג: אתה מכיר את דודו רותם כאחד שעוצר?

יריב לוין: לא, אני מכיר את דודו רותם כאחד שעומד בסיכומים ובהתחייבויות, ואני לא חושב שיהיה כאן משהו אחר.

יריב לוין: ולכן כרגע אנחנו מעבירים את החוק לוועדת חוקה, חוק ומשפט, ששם הוא צריך ממילא להידון, כאשר במקביל, אנחנו נמשיך וננהל את ההתדיינות וננסה להגיע לתוצאה.

יריב לוין: אני מעריך שבין מרכיבי הקואליציה נגיע בסוף להבנה.

יריב לוין: מי שרואה את הצעת החוק שמניחה היום סיעת יש עתיד, רואה שהפערים הם כבר לא כל כך גדולים.

יריב לוין: עם האופוזיציה, אני מקווה שנצליח לצמצם את מידת הנזק בראיית

יריב לוין: כם, אבל ברור לי שלא נגיע להבנות על הכול, זה בסדר.

צחי הנגבי: תודה, חבר הכנסת הרצוג.

דב חנין: תודה לך, אדוני יושב-ראש הקואליציה על התשובה שלך.

צחי הנגבי: אתה חבר הכנסת הרצוג?

יצחק הרצוג: הוא אמר הרצוג, אבל חנין עוד לא סיים.

דב חנין: אני לא התחלתי את רשות הדיבור שלי, אדוני.

דב חנין: אני בינתיים הייתי בשאלת הבהרה.

דב חנין: קודם כל, אני מודה ליושב-ראש הקואליציה על ההבהרה שלו.

דב חנין: אני רק רוצה למען הפרוטוקול שיירשם שאני עדיין עומד בטענתי.

דב חנין: ואני מבקש שזה ירשם בפרוטוקול הכנסת, למען ההיסטוריה, שאני מסרב לחלוטין לאיזשהו רמז – כמובן, חבר הכנסת לוין אמר את הדברים בצורה מאוד מנומסת, שאני מטומטם.

דב חנין: אני מסרב שהדבר הזה ייכתב בפרוטוקול בצורה עקיפה או ישירה.

יריב לוין: אני מוחה על הרמיזה שהשתמע מדברי.

דב חנין: כולנו נמצאים בכנסת כמה שנים, רובנו, ואנחנו מכירים איך הדברים האלה עובדים.

דב חנין: חבר הכנסת רותם הוא אחד הפרלמנטרים הטובים בכנסת.

דב חנין: אני חולק עליו בהרבה נושאים, אבל הוא יודע לקדם דברים שהוא מאמין בהם במלוא המרץ והאמונה, בתפקידו כיושב-ראש ועדה.

דב חנין: הוא עושה את תפקידו, אין לי טענות.

דב חנין: אני רק אומר שכשאתה מעביר הצעת חוק לחבר הכנסת רותם, חבר הכנסת רותם ינהג בה לפי שיקול דעתו כיושב-ראש ועדה - -

רוברט אילטוב: אבל זו גם הצעת חוק שלי.

דב חנין: - - זה מה שתקנון הכנסת מאפשר לו.

דב חנין: ולכן הצומת הזאת, עמיתי חברי הכנסת, היא צומת לא טכני לחלוטין, אלא צומת היסטורי.

דב חנין: כאשר סיעות הקואליציה – אני דיברתי גם עם אנשי התנועה, חבר הכנסת שטרן, וגם עם אנשי יש עתיד.

דב חנין: כאשר הם אמרו לי שלא יקודם מעבר לקריאה הטרומית, אז אני הבנתי את זה כמו שמבינים בכנסת, שזה באמת לא יקודם מעבר לקריאה הטרומית.

דב חנין: עכשיו זה מקודם צעד אחד.

דב חנין: לא עשרה צעדים, צעד אחד.

דב חנין: להעביר לוועדה זה קידום מעבר לקריאה הטרומית.

דב חנין: וזה לא צעד טכני, אלא מהותי, עם השלכות מאוד-מאוד מרחיקות לכת.

דב חנין: לגופו של עניין, אני מתנגד להעביר את החוק הזה לוועדת חוקה.

דב חנין: זה חוק שיש בו ממדים רבים ומגוונים.

דב חנין: יש ממדים בחוק הזה שנוגעים – אדוני היושב-ראש, תשומת ליבך.

דב חנין: אני מנסה להיות ענייני ולא - - -

צחי הנגבי: אני מסוגל לעשות שתי משימות.

דב חנין: אני בטוח.

דב חנין: אני מנסה לשכנע אותך לגופו של עניין, שבחוק של חבר הכנסת רותם ישנם דברים שנוגעים לעבודת הכנסת, לא דברים קונסטיטוציוניים.

דב חנין: למשל הפרוצדורה של הגשת אי-אמון - - -

דוד רותם: - - -

דב חנין: אני מקבל את הערתך, חבר הכנסת רותם, דברים קונסטיטוציוניים בהחלט, אבל דברים קונסטיטוציוניים שנוגעים לאופני העבודה של הכנסת.

דב חנין: למשל דרכי הצעת אי-אמון, המסגרת להצעת אי-אמון, וכדומה.

דב חנין: אני אומר לך כיושב-ראש ועדת הכנסת.

דב חנין: אני חושב שאם אתה תסכים למהלך הזה של העברת הצעת החוק הזו לוועדת חוקה, אתה תקבע פה תקדים מרחיק לכת, שבעניינים שנוגעים לצורת עבודתה של הכנסת – וכשאנחנו מדברים אי-אמון, אנחנו מדברים על צורת עבודתה של הכנסת – לא ועדת הכנסת מחליטה.

דב חנין: אני חושב שזה יהיה מהלך מוטעה ברמה העניינית.

דב חנין: ולכן אני מציע לשקול את זה.

דב חנין: אני לא רוצה לדבר לגופו של החוק, זה לא הנושא כרגע, אבל אני אומר, השאלות הן שאלות כבדות משקל.

דב חנין: יש להן השלכות גדולות מאוד.

דב חנין: אני יודע שיש מצד אחד רצון בקואליציה - - -

צחי הנגבי: הישיבה חייבת להסתיים עד 11:00, אז אני לא אאפשר פיליבסטר.

דב חנין: לא, זה לא פיליבסטר.

צחי הנגבי: משפט סיכום.

דב חנין: אני לא אמרתי שום דבר לגופו של החוק, ולא אמרתי שום דבר לא ענייני.

דב חנין: אמרתי את הדברים בצורה מאוד עניינית.

דב חנין: אני פונה אליך, אדוני היושב-ראש, לאפשר מחשבה נוספת, והתלבטות נוספת גם אצלכם בקואליציה, וגם התלבטות עם הגורמים המקצועיים בכנסת, האם זה נכון – אולי זו צריכה להיות ועדה משותפת של הכנסת וועדת חוקה, או איזושהי פרוצדורה אחרת.

דב חנין: לחשוב על זה.

דב חנין: לא בוער חמש דקות לפני הזמן.

דב חנין: ועוד הערה אחרונה, היום, כך אני מבין, הקואליציה מתכוונת להעביר הצעת חוק אחרת, דומה בעיקרה להצעת החוק הזו.

דב חנין: אני לא רואה שום טעם אמתי להיחפז, ודווקא את הצעת החוק של רותם להעביר כרגע לוועדה, כאשר עוד שעתיים תהיה בפניכם עוד הצעה.

דב חנין: היא גם תגיע לוועדת הכנסת, אני מבשר לך מראש.

דב חנין: למה להחליט פעמיים על אותו דבר?

דב חנין: תודה רבה.

צחי הנגבי: תודה רבה.

צחי הנגבי: חבר הכנסת הרצוג.

יצחק הרצוג: אני רוצה להמשיך מהיכן שסיים חבר הכנסת חנין.

יצחק הרצוג: אכן עולה הצעת החוק הטרומית של חבר הכנסת רונן הופמן מיש עתיד.

יצחק הרצוג: היא לא דומה בכול למרכיבים שסוכמו כנראה עם חבר הכנסת רותם בהצעתו.

יצחק הרצוג: לדוגמה, יש בה התייחסות לכך שלא ניתן להפיל ממשלה ברוב של 61%, אלא רק 65%, דהיינו אי-אמון.

יצחק הרצוג: אני אומר, במצב כזה, הרי ברור שזה גם יגיע לאיזושהי ועדה, וזה גם יוצמד.

יצחק הרצוג: אתה מבקש מאתנו היום להסכים לכך שזה יוצמד ויקודם, כי אתה לא יודע מה יקרה.

יצחק הרצוג: אם אתה מצמיד ומקדם, במצב שכזה, היה נכון לעצור, כי אני רוצה לראות מה קורה עם החוק של רונן הופמן.

יצחק הרצוג: אם הוא עובר או לא עובר.

יצחק הרצוג: אני אומר לך יותר מזה, אדוני היושב-ראש, זה היה צריך להידון בוועדת הכנסת.

יצחק הרצוג: כמה שאני מכבד את חבר הכנסת רותם, בסוף, הרבה מאוד מנושאים בחוקים הללו נוגעים לעבודת הכנסת, ולא נוגעים לסוגיות קונסטיטוציוניות רחבות משקל.

יצחק הרצוג: ואלה של סוגיות קונסטיטוציוניות רחבות משקל, יתכן שיהיו צריכות להידון פה, או בוועדה משותפת של חוקה, חוק ומשפט וועדת כנסת.

יצחק הרצוג: היות שהנושא הוא בנפשן של הרבה מפלגות ותנועות – וגם אתה היית בעוד מפלגה, ותראה איך העולם הוא עגול, והיא הפכה מ-28 מנדטים לשניים.

יצחק הרצוג: ויש את התנועה, שגם לה היה לך קשר, שהיה שישה.

יצחק הרצוג: אז צריך גם להבין שסוגית אחוז החסימה נוגעת לכל השחקנים בבית.

יצחק הרצוג: זה היה נכון וראוי שזה ידון הרבה יותר בשום שכל ובכובד ראש.

צחי הנגבי: אני לא זוכר את הטראומה שאתה מדבר עליה.

צחי הנגבי: נמחק מזיכרוני.

צחי הנגבי: משפט סיכום.

דוד רותם: אתה חושב שאצלי זה לא יהיה בשום שכל?

יצחק הרצוג: חבר הכנסת רותם תבע את עלבונו שאני חושב שהוא לא יעשה את זה בשום שכל.

יצחק הרצוג: אני אגיד כך, אני מאוד אוהב את חבר הכנסת רותם.

יצחק הרצוג: אני גם ידיד שלו.

יצחק הרצוג: אני לא יודע אם בכל דבר הוא עצמאי לשקול לבד.

יצחק הרצוג: כלומר, אם הייתי יודע שהוא עצמאי לשקול לבד, אני מוכן לסמוך עליו בדיון.

יצחק הרצוג: אבל אני יודע גם מה הנהגת מפלגתו המקורית רוצה, וזה מטריד אותי מאוד.

יצחק הרצוג: אני אומר "דוגרי", לדמוקרטיה הישראלית ולמבנה הפנימי.

צחי הנגבי: חבר הכנסת רותם, אתה תשיב אחרי ההצבעה ברשותך, כי לפי התחייבותנו ליושב-ראש הכנסת - --

יצחק הרצוג: למה לא נשמע את רותם לפני ההצבעה?

צחי הנגבי: רבותי, יש לנו לוח זמנים.

צחי הנגבי: אני התחייבתי ליו"ר הכנסת שלא נגלוש למליאה.

צחי הנגבי: באתם להציע.

צחי הנגבי: אני מעלה להצבעה.

יצחק הרצוג: למה, אין שריקה למחצית?

דב חנין: אני מבקש התייעצות סיעתית.

צחי הנגבי: אחרי ההצבעה.

דב חנין: לא אחרי ההצבעה.

דב חנין: גברתי היועצת המשפטית, אני מבקש התייעצות סיעתית.

צחי הנגבי: אוקיי, יש לך שתי דקות להתייעצות סיעתית.

יצחק הרצוג: עכשיו 10:58.

דב חנין: אני מבקש מיושב-ראש - - -

צחי הנגבי: קדימה, תתחיל להתייעץ עם עצמך.

דב חנין: - - - במליאה.

דב חנין: אני אבקש מיושב-ראש - - -

צחי הנגבי: לך תבקש ממנו.

צחי הנגבי: כרגע נתתי לך שתי דקות להתייעצות סיעתית.

צחי הנגבי: ב-11:00 אנחנו נצביע.

דב חנין: אני לא מצליח להשיג את חברי לסיעה.

דב חנין: כמה זמן יש לי?

צחי הנגבי: בסדר, יש לך חמש דקות.

דב חנין: תודה.

יצחק הרצוג: רגע, המליאה לא נפתחת?

צחי הנגבי: תבקשי את אישור היושב-ראש לשלוש דקות של גלישה.

צחי הנגבי: תבקשי חמש דקות.

<קריאה: הכול פה תרגילים.

צחי הנגבי: זה בסדר גמור, זה חלק מהחיים שלנו פה.

יצחק הרצוג: מה לעשות?

יצחק הרצוג: קיבלנו זימון שעה לפני הדיון.

יצחק הרצוג: זה גם לא בסדר.

יצחק הרצוג: המייל הגיע ב-9:30.

יריב לוין: לדעתי לדב חנין בכלל אין זכות הצבעה בוועדה.

<אתי בן יוסף: נכון, ארבל, אין לו זכות הצבעה.

צחי הנגבי: הוא החליף מישהו?

יריב לוין: הוא לא יכול להחליף.

צחי הנגבי: אז הוא יכול לבקש התייעצות סיעתית?

יריב לוין: הוא יכול לבקש התייעצות סיעתית.

יריב לוין: מותר לו, אבל אין לו זכות הצבעה.

<ארבל אסטרחן: חבר הוועדה - - -

צחי הנגבי: לא, הוא לא חבר.

צחי הנגבי: יכול להיות שכל חמש דקות מישהו אחר יבקש?

יצחק הרצוג: אז אני אבקש התייעצות סיעתית.

צחי הנגבי: לא נפסול.

צחי הנגבי: הוא ביקש, ביקש.

צחי הנגבי: רבותי, עוד דקה אנחנו עוברים להצבעה.

דב חנין: לפי שעוני זה עוד שתי דקות אדוני, כי אני עדיין לא תפסתי את חברי הסיעה שלי.

צחי הנגבי: רבותי, אני מודה על התרגיל הפרלמנטרי המבריק של דב חנין.

דב חנין: יש אישור מהיושב-ראש?

צחי הנגבי: כן.

יצחק הרצוג: למיטב ידיעתי אין לך אישור.

דב חנין: קיבלת אישור, גברתי מנהלת הוועדה?

צחי הנגבי: אני מתייחס לזה כאילו יש אישור.

צחי הנגבי: אם לא יהיה - - -

דב חנין: לא, מה זה מתייחס?

דב חנין: לא, אדוני.

דב חנין: עם כל הכבוד, זה לא מכובד.

יצחק הרצוג: אתם לא יכולים.

יצחק הרצוג: זו תהיה פגיעה בתקנון כי אתה צריך אישור ואין לך אישור.

דב חנין: יש תקנון.

צחי הנגבי: אנחנו קיבלנו אישור עד 11:00.

צחי הנגבי: אם יסתבר שעל ההצבעה שנקיים לא יהיה אישור, אז היא תתקיים מחדש במועד אחר.

צחי הנגבי: אין טעם לעכב סתם גם אתכם.

יצחק הרצוג: רגע, היועצת המשפטית, מותר – כל עוד אין לכם אישור, אי-אפשר לנהל הצבעה.

יצחק הרצוג: אז אני לא מבין איך אפשר להגיד שאפשר לעשות הצבעה רטרואקטיבית מראש.

יצחק הרצוג: אני לא מבין את זה.

צחי הנגבי: ארבל תקבע.

<ארבל אסטרחן: מה שאמר היושב-ראש, זה סביר.

צחי הנגבי: אם לא יהיה אישור, זה יבוטל.

יצחק הרצוג: למה?

יצחק הרצוג: הוא אומר אני מצביע, ואם לא זה יבוטל.

דב חנין: בודקים עכשיו.

דב חנין: אם יש אישור, אז יש אישור.

יצחק הרצוג: למה, אבל התקנון קובע בכפוף לאישור היושב-ראש, אני לא מבין.

יצחק הרצוג: הרי התקנון קובע לך מראש.

דב חנין: יש אישור?

<אתי בן יוסף: היא מבקשת אותו דרך המליאה.

דב חנין: אז בואו נמתין חצי דקה.

דב חנין: אם יש אישור, כולנו נכבד את החלטת היושב-ראש.

צחי הנגבי: אני מקבל את עמדת האופוזיציה.

<אתי בן יוסף: יש אישור.

צחי הנגבי: תודה.

צחי הנגבי: רבותי, אנחנו עוברים להצבעה.

צחי הנגבי: יש אישור היושב-ראש.

צחי הנגבי: אנחנו מודים על הפייט שנוהל פה.

צחי הנגבי: אנחנו מעלים להצבעה את הבקשה להעביר את הצעת חוק יסוד: הממשלה (תיקון - הגברת המשילות והעלאת אחוז החסימה) של חבר הכנסת דוד רותם וקבוצת חברי כנסת לוועדת חוקה, חוק ומשפט.

צחי הנגבי: מי בעד?

צחי הנגבי: בעד העברת הצעת החוק לוועדת חוקה, חוק ומשפט – 6

צחי הנגבי: נמנעים – אין

צחי הנגבי: תודה.

צחי הנגבי: מי נגד?

דב חנין: אני נגד בלי זכות הצבעה.

יצחק הרצוג: אנחנו דורשים רביזיה.

צחי הנגבי: אוקיי.

צחי הנגבי: אנחנו נתייעץ עם היושב-ראש לגבי מועד הרביזיה, וניתן לכם הודעה.

צחי הנגבי: תודה רבה.